IVL แจ้งข่าวดี! ปิดดีลซื้อธุรกิจ-สินทรัพย์ธุรกิจออกไซด์ จาก “Huntsman” ในสหรัฐฯ
IVL แจ้งข่าวดี! ปิดดีลซื้อธุรกิจ-สินทรัพย์ธุรกิจออกไซด์ จาก “Huntsman” ในสหรัฐฯ
IVL แจ้งข่าวดี! ปิดดีลซื้อธุรกิจ-สินทรัพย์ธุรกิจออกไซด์ จาก “Huntsman” ในสหรัฐฯ
6 ม.ค. 2563

บริษัท อินโดรามา เวนเจอร์ส จำกัด (มหาชน) หรือ IVL แจ้งว่า ตามที่บริษัทฯ ได้เปิดเผยสารสนเทศ เมื่อวันที่ 8 สิงหาคม 2562 เกี่ยวกับการเข้าซื้อธุรกิจ/สินทรัพย์บางส่วนจากบริษัท Huntsman Corporation ประเทศสหรัฐอเมริกา (Huntsman) ในส่วนที่เกี่ยวเนื่องกับการผลิตออกไซด์และอนุพันธ์แบบบูรณาการ (Integrated Oxidesand Derivatives) ซึ่งตั้งอยู่ที่ (i) Port Neches รัฐเท็กซัส ประเทศสหรัฐอเมริกา (ii) เมือง Dayton รัฐเท็กซัส ประเทศสหรัฐอเมริกา (iii) เมือง Alvin(Chocolate Bayou) รัฐเท็กซัส ประเทศสหรัฐอเมริกา (iv) เมือง Botany รัฐนิวเซาท์เวลส์ประเทศออสเตรเลีย และ (v) เมือง Ankleshwar ประเทศอินเดีย นั้น
โดยบริษัทแจ้งว่าการเข้าซื้อธุรกิจ/สินทรัพย์ดังกล่าวได้ดำเนินการเสร็จสิ้นเป็นที่เรียบร้อยแล้ว เมื่อวันที่ 3 มกราคม 2563
สำหรับการเข้าซื้อกิจการครั้งนี้ช่วยส่งเสริมการเติบโตอย่างต่อเนื่องในธุรกิจออกไซด์และอนุพันธ์แบบบูรณาการ (IntegratedOxideand Derivatives: IOD) ของไอวีแอล ตามที่ได้คาดการณ์ไว้เมื่อครั้งประกาศกลยุทธ์ในเดือนกุมภาพันธ์ ปี 2562
รวมทั้งมีผลิตภัณฑ์มูลค่าเพิ่มที่หลากหลายมากขึ้นในกลุ่มอนุพันธ์เอทิลีนออกไซด์ (Ethylene Oxide Derivatives: EODs) และอนุพันธ์โพรพิลีนออกไซด์ (Propylene Oxide (PO) Derivatives) ซึ่งล้วนแต่เป็นผู้นำตลาดที่แข็งแกร่ง
ขณะกิจการที่เข้าซื้อในครั้งนี้ยังครอบคลุมถึงทีมวิจัยพัฒนาและความสามารถเชิงเทคนิค รวมทั้งสิทธิบัตรและทรัพย์สินทางปัญญาประมาณ 900 รายการ อีกทั้งการเข้าไปดำเนินธุรกิจในออสเตรเลียของไอวีแอลจะช่วยกระจายความเสี่ยงเชิงภูมิศาสตร์
ทั้งนี้ สินทรัพย์ของ Huntsman และไอวีแอล ได้รับการบริหารโดยบุคลากรที่มีความเป็นเลิศ ซึ่งจะร่วมกันหล่อหลอมความสำเร็จในระดับโลก และยกระดับความสามารถทางการเงินและทางธุรกิจของไอวีแอลเพื่อสร้างคุณค่าให้กับผู้ถือหุ้น
การเข้าซื้อธุรกิจ/สินทรัพย์ในครั้งนี้ใช้เงินทุนจากกระแสเงินสดภายในและการจัดหาเงินกู้โดยไม่กระทบส่วนของผู้ถือหุ้น
 